Държавен вестник, бр. 89, 2012 г., стр. 39

БРОЙ  89	
Д Ъ Р Ж А В Е Н  В Е С Т Н И К 	
СТР.  39  
1. строителните отпадъци са инертни съ­
гласно изискванията на § 1, т. 2 и на наредбата 
по чл. 43, ал. 1 ЗУО;
2. строителните отпадъци са преминали 
през процес на подготовка преди оползотворя­
ване и/или подготовка за повторна употреба.
(3) Строителни отпадъци, за които има 
съмнение, че не отговарят на критериите за 
инертност и/или са с произход от площадки, 
попадащи в обхвата на приложение № 11, или 
от други замърсени площадки, се подлагат на 
задължителни изпитвания съгласно наредбата 
по чл. 43, ал. 1 ЗУО за доказване на тяхната 
инертност. Резултатите от изпитванията за 
инертност се документират с протоколи за 
изпитване, издадени от акредитирани лабо­
ратории.
Чл. 17. Дейностите по събиране, подготовка 
преди оползотворяване и рециклиране на СО, 
както и площадките, на които се извършват тези 
дейности, трябва да отговарят на минимално 
заложените изисквания в приложение № 12.
Г л а в а  ч е т в ъ р т а
ИЗИСКВАНИЯ ЗА ПУСКАНЕТО НА ПАЗА­
РА И ВЛАГАНЕТО В СТРОЕЖИ НА ПРО­
ДУКТИ ОТ ОПОЛЗОТВОРЕНИ СО
Чл. 18. Рециклираните строителни материа­
ли, получени в резултат на оползотворяване на 
СО (строителните продукти от оползотворява­
не на СО), следва да отговарят на изискванията 
и допуските на хармонизираните стандарти, 
разработени за продуктите в съответствие с 
чл. 17 от Регламент (ЕС) 305/2011 г. 
Чл. 19. Пускането на пазара на строителни 
продукти по чл. 18 се извършва в съответствие 
с изискванията на Закона за техническите 
изисквания към продуктите и на Регламент 
(ЕС) 305/2011 г. 
Чл. 20. Рециклираните строителни материа­
ли, получени в резултат на оползотворяване на 
СО (строителните продукти от оползотворяване 
на СО), се влагат в строежите само ако осигу­
ряват изпълнението на основните изисквания 
към строежите и отговарят на техническите 
спецификации, определени със Закона за тех­
ническите изисквания към продуктите. 
Г л а в а  п е т а
ИНФОРМАЦИЯ
Чл. 21. Лицата, извършващи строителство, 
премахване, както и дейности по оползотво­
ряване и обезвреждане на СО, водят отчетни 
книги съгласно изискванията на наредбата по 
чл. 48, ал. 1 ЗУО.
ДОПЪЛНИТЕЛНА РАЗПОРЕДБА
§ 1. По смисъла на наредбата:
1. „Задължени лица, свързани със строи­
телството и премахването“ са възложителят 
на строителството, проектантът, строителният 
надзор, строителят, възложителят на премах­
ването, лицето, което извършва премахването, 
и всички лица, имащи отговорности съгласно 
наредбата.
2. „Инертни отпадъци“ са отпадъците, 
които:
а) не претърпяват съществени физични, 
химични и биологични изменения; 
б) не са разтворими, не горят и не участват 
в други физични и/или химични реакции; 
в) не са биоразградими и/или не оказват 
неблагоприятно въздействие върху други ве­
щества, с които влизат в контакт, по начин, 
който води до увреждане на човешкото здраве 
или до замърсяване на околната среда над 
допустимите норми; 
г) общата им способност за излужване, 
съдържанието на замърсяващи вещества в 
отпадъците и екотоксичността на инфилтрата 
са незначителни и не оказват вредно въздейст­
вие върху качеството на повърхностните и/
или подземните води.
3. „Консултант“ е всяко лице, отговарящо 
на изискванията на чл. 166 и 167 ЗУТ.
4. „Материално оползотворяване“ са всички 
операции по оползотворяване на СО, с изклю­
чение на енергийното оползотворяване и пре­
работването в материали, които се използват 
като гориво. Материалното оползотворяване 
на СО е всяка една от дейностите:
1) подготовка за повторна употреба;
2) рециклиране; 
3) оползотворяване в обратни насипи.
5. „Минерални отпадъци“ са отпадъци, 
образувани в резултат на строителство или 
събаряне на сгради и съоръжения, които основ­
но се състоят от минерални материали, като 
тухли, бетон, строителни разтвори, естествен 
камък, пясък, керамични строителни матери­
али, бетонови блокчета и/или газобетонови 
блокчета и др.
6. „Оползотворяване в обратен насип“ е дей­
ност по оползотворяване, при която инертни 
отпадъци се използват за възстановяване на 
терени в изкопни зони и/или за инженерни 
приложения при ландшафтно оформление, 
в случаите, когато строителни отпадъци се 
използват като заместители на неотпадъчни 
материали. 
7. „Основен ремонт“ на строеж е частич­
но възстановяване и/или частична замяна 
на конструктивни елементи, основни части, 
съоръжения или инсталации на строежа, 
както и строително-монтажните работи, с 
които първоначално вложени, но износени, 
материали, конструкции и конструктивни 
елементи, се заменят с други видове или 
се извършват нов вид дейности, с които се 
възстановява експлоатационната им годност, 
подобрява се или се удължава срокът на 
тяхната експлоатация.
8. „Площадката, на която се извършва пре­
махването“ е теренът, необходим за извършване 
на премахването и определен с инвестиционния 
проект или с границите на поземления имот, 
в който се извършва премахването.